CELEX: 61998CJ0026
Language: fi
Date: 1998-10-22 00:00:00
Title: Yhteisöjen tuomioistuimen tuomio (kuudes jaosto) 22 päivänä lokakuuta 1998. # Euroopan yhteisöjen komissio vastaan Irlanti. # Jäsenyysvelvoitteiden noudattamatta jättäminen - Direktiivi 94/26/EY - Laiminlyönti panna direktiivi täytäntöön määräajassa. # Asia C-26/98.

Avis juridique important

|

61998J0026

Yhteisöjen tuomioistuimen tuomio (kuudes jaosto) 22 päivänä lokakuuta 1998.  -  Euroopan yhteisöjen komissio vastaan Irlanti.  -  Jäsenyysvelvoitteiden noudattamatta jättäminen - Direktiivi 94/26/EY - Laiminlyönti panna direktiivi täytäntöön määräajassa.  -  Asia C-26/98.  

Oikeustapauskokoelma 1998 sivu I-06393

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY:n perustamissopimuksen 169 artikla)  

Asianosaiset

Asiassa C-26/98,Euroopan yhteisöjen komissio, asiamiehinään oikeudellisen yksikön virkamies Hans Christian Støvlbæk ja komission oikeudellisessa yksikössä toimiva kansallinen virkamies Michael Shotter, prosessiosoite Luxemburgissa c/o oikeudellisen yksikön virkamies Carlos Gómez de la Cruz, Centre Wagner, Kirchberg, kantajana, vastaan Irlanti, asiamiehenään Chief State Solicitor Michael A. Buckley, prosessiosoite Luxemburgissa Irlannin suurlähetystö, 28 route d'Arlon, vastaajana, jossa kantaja vaatii yhteisöjen tuomioistuinta toteamaan, että Irlanti ei ole noudattanut räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY mukauttamisesta tekniikan kehitykseen 15 päivänä kesäkuuta 1994 annetun direktiivin 94/26/EY (EYVL L 157, s. 33) mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai koska se ei ole ilmoittanut näistä toimenpiteistä komissiolle, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja P. J. G. Kapteyn sekä tuomarit G. Hirsch, G. F. Mancini, H. Ragnemalm (esittelevä tuomari) ja R. Schintgen, julkisasiamies: S. Alber, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 25.6.1998 pidetyssä istunnossa esittämän ratkaisuehdotuksen, on antanut seuraavan tuomion  

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on saapunut yhteisöjen tuomioistuimeen 29.1.1998 ja jossa yhteisöjen tuomioistuinta vaaditaan toteamaan, että Irlanti ei ole noudattanut räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY mukauttamisesta tekniikan kehitykseen 15 päivänä kesäkuuta 1994 annetun direktiivin 94/26/EY (EYVL L 157, s. 33, jäljempänä direktiivi) mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai koska se ei ole ilmoittanut näistä toimenpiteistä komissiolle.2 Direktiivin 2 artiklan 1 kohdan mukaan jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 1995 ja ilmoitettava siitä komissiolle viipymättä. 3 Koska komissio ei ollut saanut ilmoitusta Irlannin direktiivin täytäntöönpanemiseksi toteuttamista toimenpiteistä säädetyn määräajan päätyttyä, se lähetti 2.8.1995 Irlannin hallitukselle virallisen huomautuksen. 4 Irlannin hallitus ilmoitti 27.2.1996 päivätyllä kirjeellä komissiolle, ettei mitään tarpeellisia toimenpiteitä direktiivin saattamiseksi osaksi kansallista oikeusjärjestystä ollut vielä toteutettu. 5 Niinpä komissio lähetti 30.9.1996 Irlannin hallitukselle perustellun lausunnon, jossa se kehotti sitä toteuttamaan tarvittavat toimenpiteet kyseisestä direktiivistä aiheutuvien velvollisuuksien noudattamiseksi kahden kuukauden määräajassa tiedoksisaannista. 6 Irlannin hallitus ilmoitti komissiolle 27.3.1997 päivätyllä kirjeellä, että tarpeelliset toimenpiteet direktiivin saattamiseksi osaksi kansallista oikeusjärjestystä saadaan todennäköisesti päätökseen syyskuussa 1997. 7 Koska komissio ei saanut ilmoitusta siitä, että täytäntöönpanomenettely olisi saatu päätökseen, se nosti nyt käsiteltävänä olevan kanteen. 8 Irlanti ei kiistä sitä, ettei jäsenyysvelvoitteita ole noudatettu, mutta tuo esille sen seikan, että täytäntöönpanomenettely on parhaillaan käynnissä ja että se saadaan päätökseen lähiaikoina. 9 Koska direktiiviä ei ole saatettu osaksi kansallista oikeusjärjestystä siinä säädetyssä määräajassa, komission nostama kanne on katsottava perustelluksi. 10 Näin ollen on todettava, että Irlanti ei ole noudattanut kyseisen direktiivin mukaisia velvoitteitaan, koska se ei ole antanut säädetyssä määräajassa direktiivin noudattamisen edellyttämiä lakeja, asetuksia ja hallinnollisia määräyksiä.  

Päätökset oikeudenkäyntikuluista

Oikeudenkäyntikulut11 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Komissio on vaatinut, että Irlanti velvoitetaan korvaamaan oikeudenkäyntikulut. Koska Irlanti on hävinnyt asian, se on velvoitettava korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 12 Irlanti ei ole noudattanut räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 79/196/ETY mukauttamisesta tekniikan kehitykseen 15 päivänä kesäkuuta 1994 annetun direktiivin 94/26/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.   13 Irlanti velvoitetaan korvaamaan oikeudenkäyntikulut.